wickkiey/tamil-wikipedia-chunked huggingface dataset:
# சிங்களைட்டு

**சிங்களைட்டு** (*Sinhalite*) என்பது MgAl(BO<sub>4</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். போரேட்டு கனிமமாக இது வகைப்படுத்தப்படுகிறது.  
முதன்முதலில் இலங்கையில் (சிலோன்) 1952 ஆம் ஆண்டில் இக்கனிமம் கண்டுபிடிக்கப்பட்டது. இலங்கையின் சமசுகிருதப் பெயரான சிங்களம் என்ற பெயரிலிருந்து சிங்களைட்டு என்ற பெயர் இக்கனிமத்தின் பெயராக வைக்கப்பட்டது.  
மடகாசுகர், தான்சானியா மற்றும் மியான்மர் (பர்மா) ஆகிய நாடுகளிலும் இரத்தினக் கல் தரமான சிங்களைட்டு கனிமத்தைக் காணலாம். சிங்களைட்டு மிகவும் பொதுவாகக் காணப்படும் நிறம் வெள்ளையும் சாம்பலும் கலந்த நிறமாகும். சாம்பல்-நீலம் அல்லது வெளிறிய முதல் அடர் பழுப்பு வரையிலான நிறத்திலும் இது காணப்படுகிறது. வெளிர் இளஞ்சிவப்பு மற்றும் பழுப்பு இளஞ்சிவப்பு படிகங்கள் தான்சானியாவில் காணப்படுகின்றன.  
பன்னாட்டு கனிமவியல் சங்கம் சிங்களைட்டு கனிமத்தை Shl என்ற குறியீட்டால் அடையாளப்படுத்துகிறது.
# வசில்செவர்கிணைட்டு

**வசில்செவர்கிணைட்டு** (*Vasilseverginite*) என்பது Cu<sub>9</sub>O<sub>4</sub>(AsO<sub>4</sub>)<sub>2</sub>(SO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மிகவும் ஓர் அரிய ஆர்சனேட்டு- சல்பேட்டு கனிமமாக இது வகைப்படுத்தப்படுகிறது. இதன் கட்டமைப்பு ஒரு புதிய வகையாகும். தோல்பாச்சிக்கு எரிமலை, ஆக்சைடு அயனிகள் கொண்ட உப்பாக இருப்பது என பல கனிமங்களின் பொதுவான அம்சத்தைக் கொண்டுள்ளது. இருப்பினும், இது ஆர்சனேட்டு மற்றும் சல்பேட்டு ஆகிய இரண்டும் உள்ள முதல் தோல்பாச்சிக்கு தாமிரம் ஆக்சி உப்பாகும். வசில்செவர்கிணைட்டு ஒற்றைச்சரிவச்சு அமைப்புடன் P21/n என்ற இடக்குழுவில் படிகமாகிறது.  
பன்னாட்டு கனிமவியல் சங்கம் வசில்செவர்கிணைட்டு கனிமத்தை Vas என்ற குறியீட்டால் அடையாளப்படுத்துகிறது.
# பொய்த்தோற்ற உறுப்பு

**பொய்த்தோற்ற உறுப்பு**, **மாய உறுப்பு** அல்லது **பூத உறுப்பு** (*phantom limb*) என்பது உடலில் துண்டிக்கப்பட்ட அல்லது விடுபட்ட உறுப்பு இன்னும் இணைந்து உள்ளது போன்ற உணர்வு ஆகும். இது பொரும்பாலும் சிகிச்சைக்கு இசைந்து கொடுக்காத ஒரு நாட்பட்ட நிலையாகும். தனது துண்டுபட்ட தொடையின் அசைவுகளின் போது அங்குள்ள உணர்ச்சி இழைகளின் வெட்டுபட்ட முனைகள் தூண்டப்படுகையில் இல்லாத உறுப்பிலிருந்து உணர்வு எழுவது போல் நோயாளி உணர்வார். சில நேரங்களில் இல்லாத இந்த உறுப்பில் வலியைக் கூட நோயாளி உணரலாம். உறுப்புகளை இழந்த நபர்களில் தோராயமாக 80%–100% பேர் துண்டிக்கப்பட்ட உறுப்புகளில் வலி உணர்வுகளை அனுபவிக்கின்றனர். இருப்பினும் இவர்களில் ஒரு சிறிய சதவீதம் மட்டுமே வலிமிகுந்த பொய்த்தோற்ற உறுப்பு உணர்வை (பொய்த்தோற்ற வலி) அனுபவிக்கின்றனர். ஒப்பீட்டளவில் உறுப்புகள் நீக்கப்பட்ட நபர்களில் பொதுவாகக் காணப்படும் இந்த உணர்வுகள் பெரும்பாலும் சிகிச்சையின்றி இரண்டு முதல் மூன்று ஆண்டுகளுக்குள் தானாகவே சரியாகிவிடும். பொய்த்தோற்ற உறுப்பு வலி (phantom limb pain [PLP]) குறித்தும் அதற்கான சிகிச்சை முறைகள் குறித்துமான ஆராய்ச்சிகள் தொடர்ந்து நடைபெற்று வருகின்றன.
# பொய்த்தோற்ற உறுப்பு

## அறிகுறிகள்

உடலுறுப்பு நீக்கப்பட்டவர்களில் பெரும்பாலானோர் (80%–100%) பொய்த்தோற்ற உறுப்பு உணர்வினை அனுபவிக்கிறார்கள். அவர்களில் சிலருக்கு இது ஒரு வலியற்ற உணர்வாகவே இருக்கும். இந்நபர்கள் இப்பூத உறுப்பினை தங்கள் உடலின் ஒரு பகுதியாகவே உணர்வர்.  
பூத உறுப்பினை உணரும் நபர்கள் சில சமயங்களில் சைகை செய்வது, அரிப்பு, இழுப்பு, அல்லது பொருட்களை எடுக்க முயற்சிப்பது போன்ற உணர்வுகளை அடைவதுண்டு. தங்களது விடுபட்டுப் போன உறுப்பு பெரும்பாலும் குறுகியதாக உள்ளது போலும் சிதைந்தும் வலிமிகுந்த நிலையில் இருப்பது போலும் அவர்கள் உணரவர். சமயத்தில் மன அழுத்தம், பதற்றம், வானிலை மாற்றங்கள் போன்றவற்றால் அவ்வலியானது மோசமாக உணரப்படும். தீவிர வானிலை காரணமாக — குறிப்பாக உறைபனி வெப்பநிலைக்குக் கீழே — இவ்வுணர்வு அதிகரிக்கவும் வாய்ப்புள்ளது. பூத உறுப்பு வலி பொதுவாக இடைப்பட்டதாக இருப்பதென்றாலும் சில சமயங்களில் தொடர்ந்து உணரப்படும். காலப்போக்கில் இவற்றின் தீவிரம் பொதுவாகக் குறைந்து விடும்.
# 3,3,5-மும்மெத்தில்வளையயெக்சனால்

**3,3,5-மும்மெத்தில்வளையயெக்சனால்** (*3,3,5-Trimethylcyclohexanol*) C<sub>9</sub>H<sub>18</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மம் ஆகும். இச்சேர்மம் இரத்தநாள விரிவாக்கியான சைக்கிளேண்டிலேட்டு மருந்து, ஓமோசலேட்டு எனப்படும் 3,3,5-மும்மெத்தில்வளையயெக்சைல் 2-ஐதராக்சிபென்சோயேட்டு , நரம்பு முகவரான 3,3,5-மும்மெத்தில்வளையயெக்சைல் 3-பிரிடைல்பாசுபோனேட்டு ஆகியனவற்றைத் தயாரிக்க உதவும் முன்னோடிச் சேர்மமாகும். ஐசோபோரோன் என்ற α,β-நிறைவுறாத கார்பனைல் சேர்மத்தை ஐதரசனேற்றம் செய்து 3,3,5-மும்மெத்தில்வளையயெக்சனாலைத் தயாரிக்கலாம். இச்சேர்மம் புதினாவின் சுவை மணத்தைக் கொண்டுள்ளது.
# சவுதி அரேபியாவில் ஆல்ககால்

**சவூதி அரேபியாவில் ஆல்ககால்** (*Alcohol in Saudi Arabia*) மிகவும் திட்டமிடப்பட்டும் ஒழுங்குமுறைபடுத்தப்பட்டும் கட்டுப்படுத்தப்படுகிறது.
# சவுதி அரேபியாவில் ஆல்ககால்

## வரலாறு.

1952 ஆம் ஆண்டுக்கு முன்னர் இந்த இராச்சியத்தில் மது விற்பனை சட்டப்பூர்வமாக இருந்தது. இருப்பினும், 1952 ஆம் ஆண்டு முதல் மன்னர் இபின் சவுத் அவர்களால் விற்பனை முற்றிலும் தடை செய்யப்பட்டது.  
2024 ஆம் ஆண்டில், ரியாத்தின் புறநகர்ப் பகுதியில் ஒரு மது கடை திறக்கப்படும் என்று அறிவிக்கப்பட்டபோது இந்த கட்டுப்பாடு மாற்றப்பட்டது. எதையும் வாங்குவதற்கு அரசுப்பிரதிநிதிகள் அடையாளத்தை வழங்க வேண்டிய முசுலீம் அல்லாத அரசுப்பிரதிநிதிகளுக்கு மட்டுமே இந்த கடை அணுகக்கூடியதாக இருக்கும். கறுப்புச் சந்தை மற்றும் சட்டவிரோத ஆல்ககால் இறக்குமதியை எதிர்த்துப் போராட இந்த முடிவு எடுக்கப்பட்டது. .
# சவுதி அரேபியாவில் ஆல்ககால்

## சட்டம்.

சவுதி அரேபிய இராச்சியத்தில் மது அருந்தும் சாதாரண மக்களுக்கு அபராதம் விதிக்கப்பட்டு சிறையில் அடைக்கப்படுவார்கள், மேலும் வெளிநாட்டினரும் நாடு கடத்தப்படுவார்கள்.
# கம்போங் பாரு

**கம்போங் பாரு** (ஆங்கிலம்: *Kampung Baru*; மலாய்: *Kampong Bharu*; சீனம்: 甘榜峇鲁) என்பது மலேசியா, கோலாலம்பூர், கோலாலம்பூர் மாநகர மையப் பகுதிக்கு அருகில் அமைந்துள ஒரு பறநகர்ப் பகுதியாகும்.  
இந்தப் பறநகர்ப் பகுதியில் வசிப்பவர்களில் பெரும்பாலோர் மலாய்க்காரர்கள் ஆவார்கள். கம்போங் பாரு என்பது ஒரு மலாய் மொழிச் சொல் ஆகும்; புதிய கிராமம் என பொருள்படும்.
# கம்போங் பாரு

## பொது

1899-ஆம் ஆண்டில் சிலாங்கூர் சுல்தான் சுல்தான் அலாதீன் சுலைமான் சா *(Sultan Alaeddin Suleiman Shah)* அவர்களின் அரசுரிமையின் கீழ் கம்போங் பாரு எனும் கிராமம் மலாய்க்காரர்களுக்கானவேளாண் குடியேற்றமாக *(Malay Agricultural Settlement)* உருவாக்கப்பட்டது. கிராமம் உருவாக்கப்பட்டது குறித்து 1950-இல் அரசிதழில் வெளியிடப்பட்டது.  
அப்போதிருந்து, கம்போங் பாருவின் வளர்ச்சி என்பது; நவீன நகர வாழ்க்கைக்கு எதிரான நிலைப்பாட்டைக் கொண்டிருந்தது. அந்த வகையில் அதுவே மலாய்க் கலாச்சாரத்தின் அரசியல் அடையாளமாகவும் மாறியது.
# கம்போங் பாரு

## பொது

### விடுதலை ஆதரவு இயக்கம்

இரண்டாம் உலகப் போருக்குப் பிறகு வளர்ந்த விடுதலை ஆதரவு இயக்கத்தின் போது மலாய் அரசியலில் இந்தக் கம்போங் பாரு பகுதி ஒரு சிறப்பு இடத்தை வகித்தது. கம்போங் பாருவில் சுல்தான் சுலைமான் மன்றம் உள்ளது. அந்த மன்றத்தில்தான் பிரித்தானிய காலனித்துவ எதிர்ப்பு அரசியல் கூட்டங்கள் அடிக்கடி நடைபெற்றன.  
பிரித்தானிய காலனித்துவ எதிர்ப்பு அரசியல் கூட்டங்களின் வழியாக, ஐக்கிய மலாய் தேசிய அமைப்பு எனும் அம்னோ மலேசியாவின் அரசியல் கட்சியும் உருவானது
# பேராற்றல் நாடுகள்

## அறிமுகம்

பேராற்றல் நாடுகள் (Superpower Nations) என்பது ஆற்றல், அரசியல், பொருளாதாரம், இராணுவ சக்தி ஆகிய துறைகளில் மற்ற நாடுகளை விட மிகுந்த ஆதிக்கம் செலுத்தும் நாடுகளை குறிக்கின்ற ஒரு பெயராகும். 20ஆம் நூற்றாண்டில் அமெரிக்கா மற்றும் சோவியத் யூனியன் ஆகியவை முதன்முதலில் பேராற்றல் நாடுகளாக உருவாகின. இதே போல் சில நாடுகள் எதிர்காலத்தில் பெரும் சக்தியாக உருவாகும் வாய்ப்புகள் உள்ளன.
# பேராற்றல் நாடுகள்

## முக்கிய பண்புகள்

**உலக அரசியல் மற்றும் பொருளாதார மேலாதிக்கம்**: இந்த நாடுகள் பல சர்வதேச அமைப்புகளை வழிநடத்துகின்றன, மற்றும் உலகின் முக்கியமான பொருளாதார சுழற்சிகளை கட்டுப்படுத்துகின்றன.  
**இராணுவ சக்தி**: அதிகப்படியான இராணுவ நிதி, ஆயுதங்கள், அணு ஆயுதங்களின் ஆதிக்கம் மற்றும் உலகின் பல பகுதிகளில் தலையீடுகள்.  
**செயல்திறன் மற்றும் நிலைத்தன்மை**: அறிவியல், தொழில்நுட்ப வளர்ச்சியில் மிகுந்த முதலீடு மற்றும் வளர்ச்சியுள்ள கல்வித்துறை.
# பேராற்றல் நாடுகள்

## பேராற்றல் நாடுகளின் வரலாற்று வளர்ச்சி

### 1. பழைய பேராற்றல் நாடுகள்

- **பிரிட்டன்**: 19ஆம் நூற்றாண்டில் பிரிட்டன் ஒரு பேராற்றல் நாடாக இருந்தது, குறிப்பாக தொழில்துறை புரட்சிக்கு பின் அதன் ஆற்றலால் உலகின் பெரும்பாலான பகுதிகளை கொலோனியாக ஆட்சி செய்தது.  
- **பிரான்ஸ், ஜெர்மனி**: இவை இரண்டுமே பல்வேறு காலகட்டங்களில் யூரோப்பில் ஆதிக்கம் செலுத்தின. குறிப்பாக ஜெர்மனி, இரண்டாம் உலகப் போரின் போது ஒரு மிகப்பெரும் இராணுவ சக்தியாக திகழ்ந்தது.
# பேராற்றல் நாடுகள்

## பேராற்றல் நாடுகளின் வரலாற்று வளர்ச்சி

### 2. அதிநவீன பேராற்றல் நாடுகள்

- **அமெரிக்கா**: இரண்டாம் உலகப் போருக்குப் பின்னர் அமெரிக்கா உலகின் பெரிய பொருளாதார மற்றும் இராணுவ சக்தியாக மாறியது. அதன் கணிசமான இராணுவ படை, ஜி.டி.பி (GDP), மற்றும் உலகளாவிய தன்மையான உறவுகள் இதற்குக் காரணம்.
- **சோவியத் யூனியன்**: 1945ல் இரண்டாம் உலகப் போருக்குப் பிறகு, சோவியத் யூனியன் ஒரு பேராற்றல் நாடாக உருவாகியது. 1991ல் அதன் வீழ்ச்சிவரை, உலக இராணுவ மற்றும் அரசியல் துறையில் அதன் தாக்கம் அதிகமாக இருந்தது.
# பேராற்றல் நாடுகள்

## பேராற்றல் நாடுகளின் வரலாற்று வளர்ச்சி

### 3. எதிர்கால பேராற்றல் நாடுகள்

- **சீனா**: 21ஆம் நூற்றாண்டில் சீனா பொருளாதார வளர்ச்சியிலும் தொழில்நுட்ப மேம்பாட்டிலும் மிகப்பெரிய வளர்ச்சியை அடைந்துள்ளது. அதற்கான சான்றுகள் அதன் பொருளாதார வளர்ச்சி, இராணுவ ஆற்றல், மற்றும் அறிவியல் ஆராய்ச்சித் துறையில் உள்ள முதலீடுகள் ஆகும்.
- **இந்தியா**: வளர்ந்துவரும் பொருளாதாரமும், மக்களின் செழிப்பு, கல்வித்துறையின் மேம்பாடு மற்றும் அதில் பல்வேறு தொழில்நுட்ப வளர்ச்சிகள் ஆகியவற்றால் இந்தியா எதிர்காலத்தில் ஒரு பேராற்றல் நாடாக உருவாகும் என கணக்கிடப்படுகிறது.
# பேராற்றல் நாடுகள்

## வளர்ச்சி படிகள்

- **உள்நாட்டுப் பொருளாதார மேம்பாடு**: உள்நாட்டு உற்பத்தி (GDP) வளர்ச்சி.
- **கல்வி மற்றும் ஆராய்ச்சி**: முக்கியமான கல்வித் துறை மற்றும் ஆராய்ச்சி வளர்ச்சி.
- **சர்வதேச ஒத்துழைவு**: பிற நாடுகளுடன் இராணுவ மற்றும் பொருளாதார ஒத்துழைப்புகள்.
# டாங் வாங்கி எல்ஆர்டி நிலையம்

**டாங் வாங்கி எல்ஆர்டி நிலையம்** (ஆங்கிலம்: *Dang Wangi LRT Station*; மலாய்: *Stesen LRT Dang Wangi*; சீனம்: 金马律) என்பது மலேசியா, கோலாலம்பூர், கிளானா ஜெயா வழித்தடத்தில் அமைந்துள்ள ஒரு நிலத்தடி இலகுரக விரைவுப் போக்குவரத்து *(LRT)* நிலையமாகும்.  
இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கோம்பாக் எல்ஆர்டி நிலையம் வரையிலான இரண்டாவது கட்டமைப்புப் பிரிவின் 12 நிலையங்கள் கட்டப்பட்டன. அவற்றில் ஒரு பகுதியாக 1 சூன் 1999 அன்று இந்த நிலையம் கட்டப்பட்டது. இரண்டாவது கட்டமைப்பில் செரி ரம்பாய் எல்ஆர்டி நிலையம் சேர்க்கப்படவில்லை.
# டாங் வாங்கி எல்ஆர்டி நிலையம்

## பொது

கம்போங் பாரு எல்ஆர்டி நிலையம், கிளானா ஜெயா வழித்தடத்தில் தற்போது உள்ள ஐந்து நிலத்தடி நிலையங்களில் ஒன்றாகும்.  
நிலையத்தின் அணுகல் நுழைவாயில், மத்திய கோலாலம்பூரின் வடகிழக்கு முனையில் அம்பாங் சாலையில் அமைந்துள்ளது. புக்கிட் நானாஸ் நேரடியாக அம்பாங் சாலையின் குறுக்கே உள்ளது; மற்றும் கிள்ளான் ஆறு நிலையத்திற்குப் பின்னால் உள்ளது.
# டாங் வாங்கி எல்ஆர்டி நிலையம்

## பொது

### டாங் வாங்கி சாலை

நிலையத்தின் பெயரான டாங் வாங்கி என்பது டாங் வாங்கி சாலையில் இருந்து பெறப்பட்டது. இந்த நிலையம் மத்திய கோலாலம்பூரின் வடகிழக்கு பகுதிகளுக்குச் சேவை செய்வதை இலக்காகக் கொண்டுள்ளது.  
டாங் வாங்கி எல்ஆர்டி நிலையம், கிளானா ஜெயா வழித்தடத்தின் மற்ற நிலத்தடி நிலையங்களைப் போலவே, மூன்று அடுக்கு நிலைகளைக் கொண்ட ஓர் எளிமையான கட்டுமானமாகும்: தெரு மட்டத்தில் ஒரு நுழைவு நிலை; நிலத்தடியில் ஒரு நிலை; மற்றும் நடைபாதையில் ஒரு நிலை என மூன்று நிலைகள் உள்ளன.
# டாங் வாங்கி எல்ஆர்டி நிலையம்

## பொது

### தீவு மேடை

அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது. நிலையத்தின் இரண்டு எதிர்த் திசைகளுக்கும் ஒரே ஒரு தீவு மட்டுமே மேடை உள்ளது.  
இந்த நிலையத்தில், தெருநிலை மட்டத்திலிருந்து ஒரே ஓர் அணுகல் வாயில் மட்டுமே உள்ளது. அதுவே முதன்மை நுழைவாயிலாகவும் செயல்படுகிறது.
# பெர்ரோ-பெர்ரி-ஆர்ன்பிளெண்டு

**பெர்ரோ-பெர்ரி-ஆர்ன்பிளெண்டு** (*Ferro-ferri-hornblende*) ☐Ca<sub>2</sub>(Fe<sup>2+</sup><sub>4</sub>Fe<sup>3+</sup>)(Si<sub>7</sub>Al)O<sub>22</sub>(OH)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும்.  
பெர்ரோ-பெர்ரி-ஆர்ன்பிளெண்டு கனிமம் அத்தியாவசிய காலியிடத்தைக் கொண்டுள்ளது (☐). இது இத்தாலியின் பியத்மாந்து மண்டலத்தில் உள்ள டொரினோ நகரத்தின் கேனவேசு பகுதியில் கண்டுபிடிக்கப்பட்டது.  
பன்னாட்டு கனிமவியல் சங்கம் பெர்ரோ-பெர்ரி-ஆர்ன்பிளெண்டு கனிமத்தை Ffhbl என்ற குறியீட்டால் அடையாளப்படுத்துகிறது.
# வாயிரகைட்டு

**வாயிரகைட்டு** (*Wairakite*) என்பது Ca<sub>8</sub>(Al<sub>16</sub>Si<sub>32</sub>O<sub>96</sub>)•16H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அனல்சிம் கட்டமைப்பிலான சியோலைட்டு கனிமமாக இது வகைப்படுத்தப்படுகிறது. ஆனால் கால்சியம் அயனியைக் கொண்டிருக்கிறது. 1955 ஆம் ஆண்டில் செக்கோசுலோவாக்கிய கனிமவியலாளர் ஆல்ஃபிரட் சுடெய்னரால் நியூசிலாந்தின் வட தீவில் உள்ள வாயிரகையில் கண்டுபிடிக்கப்பட்ட இக்கனிமம் கண்டுபிடித்த இடத்தின் நினைவாக வாயிரகைட்டு எனப்பெயரிடப்பட்டது. முதல் கண்டுபிடிப்புகள் நீர்வெப்ப மாறுபாட்டால் ஆன சிலிக்கா மிகு இரையோலைட்டு இழைமுடிச்சுகள், இக்னிம்பிரைட்டுகள் மற்றும் எரிமலை பாறைகள் ஆகும். கனிமம் பின்னர் உருமாற்ற பாறைகள் மற்றும் புவிவெப்ப பகுதிகளில் கண்டுபிடிக்கப்பட்டது. இது 1970 ஆம் ஆண்டு ஆய்வகத்தில் முதன்முதலில் வெற்றிகரமாகத் தயாரிக்கப்பட்டது.  
பன்னாட்டு கனிமவியல் சங்கம் வாயிரகைட்டு கனிமத்தை Wrk என்ற குறியீட்டால் அடையாளப்படுத்துகிறது.
# இலா காந்தி

**இலா காந்தி** (*Ela Gandhi*) (பிறப்பு: ஜூலை 1, 1940), தென்னாப்பிரிக்காவின் அமைதி ஆர்வலரும் மற்றும் முன்னாள் அரசியல்வாதியும் ஆவார். இவர் 1994 முதல் 2004 வரை தென்னாப்பிரிக்காவில் நாடாளுமன்ற உறுப்பினராக பணியாற்றினார். அங்கு இவர் குவாசுலு-நதால் மாகாணத்திலுள்ள இனாண்டாவின் பீனிக்ஸ் குடியிருப்புப் பகுதியை பிரதிநிதித்துவப்படுத்தும் ஆபிரிக்க தேசிய காங்கிரஸ் கட்சியுடன் இணைந்தார். இவர் நீதிக் குழுவின் மாற்று உறுப்பினராக இருந்தார். மேலும், நீதித்துறை மற்றும் சட்ட அமைப்புகள் பற்றிய குழு 5 இல் பணியாற்றினார். இவர் மகாத்மா காந்தியின் பேத்தி ஆவார்.
# இலா காந்தி

## இளமை வாழ்க்கை

இலா காந்தி தென்னாப்பிரிக்காவின் டர்பனில் பிறந்தார். இவரது தந்தை மணிலால் காந்தி “இந்தியன் ஒபினியன்” என்ற இதழின் ஆசிரியராக இருந்தார். இது இவரது தாத்தா காந்தி இனாண்டாவின் புறநகரில் இடம் ஒன்றை வாங்கி பீனிக்ஸ் குடியிருப்பை உருவாக்கினார். அங்குதான் இவர் வளர்ந்தார். முன்னாள் நதால் பல்கலைக்கழகத்தில் தனது இளங்கலை பட்டத்தைப் பெற்றார். பின்னர் தென்னாப்பிரிக்க பல்கலைக்கழகத்திலிருந்து கௌரவங்களுடன் சமூக அறிவியலில் பட்டம் பெற்றார். பட்டம் பெற்ற பிறகு, 15 ஆண்டுகள் வெருளம் குழந்தைகள் மற்றும் குடும்ப நலச் சங்கத்திலும், ஐந்து ஆண்டுகள் டர்பன் இந்திய குழந்தைகள் மற்றும் குடும்பநலச் சங்கத்திலும் சமூக சேவகராக பணியாற்றினார்.
# இலா காந்தி

## திருமணம்

இலா மேவா ராம்கோபின் என்பவரை மணந்தார். இவருக்கு ஐந்து குழந்தைகள் இருந்தனர். 1993 ஆம் ஆண்டில் இவர்களது ஒரு மகன் சுட்டுக் கொல்லப்பட்டார். இவர்களின் மகள் ஆஷிஷ் லதா ராம்கோபின் மோசடி குற்றவாளி எனக் கண்டறியப்பட்டு 2021 இல் ஏழு ஆண்டுகள் சிறைத்தண்டனை விதிக்கப்பட்டார்.
# இலா காந்தி

## தொழில் வாழ்க்கை

இலா காந்தி, அதன் தொடக்கத்திலிருந்து 1991 வரை நதால் மகளிர் அமைப்பின் நிர்வாக உறுப்பினராக பணியாற்றினார். இவரது அரசியல் தொடர்புகளில் இவர் துணைத் தலைவராக பணியாற்றிய நதால் இந்திய காங்கிரசு, ஐக்கிய ஜனநாயக முன்னணி, டெஸ்காம் கிரைசிஸ் வலையமைப்பு மற்றும் இனாண்டா ஆதரவுக் குழு ஆகியவை அடங்கும். இனவொதுக்கலின் போது, இலா காந்தி 1975 இல் அரசியல் செயல்பாட்டில் இருந்து தடை செய்யப்பட்டார் . மொத்தம் ஒன்பது ஆண்டுகள் வீட்டுக் காவலில் வைக்கப்பட்டார். 1990 பிப்ரவரி 11 அன்று போல்ஸ்மூர் சிறையிலிருந்து விடுவிக்கப்படுவதற்கு முன்பு நெல்சன் மண்டேலாவைச் சந்தித்த ஐக்கிய ஜனநாயக முன்னணியின் உறுப்பினர்களில் இவரும் ஒருவர். 1994 தேர்தலுக்கு முன்பு, இவர் இடைக்கால நிர்வாகக் குழு உறுப்பினராக இருந்தார்.
# இலா காந்தி

## விருதுகளும் அங்கீகாரங்களும்

பிரவாசி பாரதிய சம்மனைப் பெறுகிறார்]]
2002 ஆம் ஆண்டில், காந்தி கிறிஸ்துவின் சமூக சர்வதேச அமைதி விருதைப் பெற்றார். ஐந்து ஆண்டுகளுக்குப் பிறகு, இவருக்கு இந்திய அரசு பத்ம பூசண் விருது வழங்கியது. 2014 ஆம் ஆண்டில், உம்கொன்ரோ வெய் சிசுவே விருது வழங்கி கௌரவிக்கப்பட்டார். வாசிங்டன், டி. சியிலுள்ள இந்திய மாணவர் மையத்தின் தூதரகம், 2020 ஆம் ஆண்டின் வகுப்பில் 15,000 க்கும் மேற்பட்ட பட்டதாரி மாணவர்களுடன் ஒரு மெய்நிகர் பட்டமளிப்பு விழாவின் போது பேச இலா காந்தியை அழைத்தது.
# இராகினி உபாத்யாயா

**இராகினி உபாத்யாயா கிரேலா** (*Ragini Upadhyaya Grela*) (பிறப்பு 9 நவம்பர் 1959), **இராகினி உபாத்யாயா** என்று பிரபலமாக அறியப்படும் இவர் நேபாளத்தைச் சேர்ந்த ஓவியரும், பாடலாசிரியரும் மற்றும் பரோபகாரரும் ஆவார். இவர் நேபாள நுண்கலை அகாதாமியின் இரண்டாவது வேந்தராகப் பணியாற்றினார். இராகினி தனது அடிமன வெளிப்பாட்டியம் மற்றும் பண்பியல் ஓவியங்களில் பாரம்பரிய தொன்மம், குறியீட்டுவாதம் மற்றும் நவீனத்துவத்தின் இணைவுக்காக அறியப்படுகிறார். இவரது ஓவியர் பெரும்பாலும் சமூக வர்ணனை மற்றும் பெண்ணிய அல்லது தாய்வழி கருப்பொருள்களைக் கொண்டுள்ளது.  
இராகினி மகளிர் கலைஞர்கள் குழுவின் நிறுவனத் தலைவராகவும் உள்ளார். இவரது ஓவியங்கள் உலக வங்கி அருங்காட்சியகம், பிராட்போர்டு அருங்காட்சியகம் (ஐக்கிய இராச்சியம்) புகுயோகா ஆசிய கலை அருங்காட்சியம் (யப்பான்), தெற்காசிய நாடுகளின் பிராந்தியக் கூட்டமைப்பின் செயலகம் (நேபாளம்) மற்றும் திரிபுவன் பன்னாட்டு வானூர்தி நிலையம் உள்ளிட்ட பல்வேறு இடங்களில் காட்சிக்கு வைக்கப்பட்டுள்ளன. பிபி கொய்ராலா அறக்கட்டளை மற்றும் பார்பரா அமைதி அறக்கட்டளையின் செயற்குழுக்களில் உறுப்பினராக உள்ளார். மேலும் சிவதா அன்பு அறக்கட்டளையின் தலைவராகவும் உள்ளார். இது குறைந்த வருமானம் கொண்ட குடும்பங்களுக்கான, குறிப்பாக குழந்தைகள், பெண்கள் மற்றும் சிறுபான்மையினருக்கான கல்வித் திட்டத்தின் மூலம் சமூகப் பணியில் ஈடுபட்ட ஒரு அமைப்பாகும். இந்த அறக்கட்டளை மூளைக் காய்ச்சல் பற்றிய விழிப்புணர்வையும் ஏற்படுத்துகிறது.
# இராகினி உபாத்யாயா

## தொழில் வாழ்க்கை

1979 ஆம் ஆண்டில், விஸ்வேஷ்வர பிரசாத் கொய்ராலா மற்றும் பால் கிருஷ்ணா சாமா ஆகியோர் இராகினியின் இலாப நோக்கற்ற ஓவியங்களின் கண்காட்சியில் கலந்து கொண்டனர். இந்த நிகழ்வு இவரது பணிக்கு கணிசமான கவனத்தை ஈர்த்தது. மேலும் நேபாளத்தில் முற்போக்கான வட்டங்களில் இவர் நன்கு அறியப்பட்டார்.  
நேபாளத்தில் நவீன நுண்கலை அருங்காட்சியகத்தை நிறுவும் நோக்கத்தில், நேபாளத்தின் பிரதம மந்திரி சுசில் கொய்ராலாவால் நேபாள நுண்கலை அகாதாமியின் முதல் பெண் தலைவராக 2014 இல் நியமிக்கப்பட்டார்.  
தனது தந்தையின் உதவியுடன், இராகினி நுண்கலை துறையில் தன்னை நிலைநிறுத்திக் கொண்டார். 65 க்கும் மேற்பட்ட தனி கண்காட்சிகளை நடத்தியுள்ளார்.
# இராகினி உபாத்யாயா

## தொண்டுப் பணிகள்

இராகினி சிவதா அன்பு அறக்கட்டளையின் தலைவராக உள்ளார். மறைந்த மகள் சிவதா உபாத்யாய் கிரேலாவின் நினைவாக இது 2017 ஆம் ஆண்டில் நிறுவப்பட்டது. இவரது மகள் பிப்ரவரி 2016 இல் மூளையுறை அழற்சி நோயால் இறந்தார்.  
இந்த அறக்கட்டளை மூளையுறை அழற்சி நோய் தடுப்பூசி குறித்த விழிப்புணர்வை ஏற்படுத்துவதையும், நேபாளத்தில் பின்தங்கிய சிறுமிகளின் கல்வியை உதவித்தொகை மூலம் மேம்படுத்துவதையும் நோக்கமாகக் கொண்டுள்ளது.
# சிறப்பு நடவடிக்கைகள் குழு (ஜம்மு காஷ்மீர்)

**சிறப்பு நடவடிக்கைகள் குழு** (*Special Operations Group* (*SOG*) இந்தியாவின் ஜம்மு காஷ்மீரில் செயல்படும் காவல்துறையின் தந்திரோபாய பிரிவு ஆகும்.இக்காவல் பிரிவு பயங்கரவாத எதிர்ப்பு நடவடிக்கைகளை மேற்கொள்கிறது.இக்குழுவில் 2300+ காவலர்கள் மற்றும் காவல் அதிகாரிகள் உள்ளனர். ஜம்மு காஷ்மீர் காவல்துறையிலிருந்து திறன்மிகு காவலர்களை தேர்வு செய்து சிறப்பு நடவடிக்கை குழுவில் சேர்க்கப்படுகின்றனர்.
# சிறப்பு நடவடிக்கைகள் குழு (ஜம்மு காஷ்மீர்)

## இதனையும் காண்க

- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (தமிழ்நாடு)
- பயங்கரவாத எதிர்ப்புப் படை (மேற்கு வங்காளம்)
- போர்ஸ் ஒன் (மகாராட்டிரம்)
# மஸ்ஜித் ஜமெயிக் எல்ஆர்டி நிலையம்

**மஸ்ஜித் ஜமெயிக் எல்ஆர்டி நிலையம்** அல்லது **மஸ்ஜித் ஜமெயிக் போக்குவரத்து நிலையம்** (ஆங்கிலம்: *Masjid Jamek LRT Station*; மலாய்: *Stesen LRT Masjid Jamek*; சீனம்: 占美清真寺站) என்பது மலேசியா, கோலாலம்பூர், கிளானா ஜெயா வழித்தடம்; அம்பாங் வழித்தடம்; செரி பெட்டாலிங் வழித்தடம் ஆகிய மூன்று வழித்தடங்களில் அமைந்துள்ள நிலத்தடி; மற்றும் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
இலகுரக விரைவுப் போக்குவரத்து வழித்தடங்களை ஒருங்கிணைக்கும் இரண்டு நிலையங்களில் இந்த நிலையமும் ஒன்றாகும்; மற்றொன்று புத்ரா அயிட்ட்ஸ் நிலையம் ஆகும்.  
கோலாலம்பூர் மாநகர மையத்தில் உள்ள ஜாமிஃ பள்ளிவாசலின் பெயரால் இந்த நிலையத்திற்கும் பெயரிடப்ப்ட்டது.
# மஸ்ஜித் ஜமெயிக் எல்ஆர்டி நிலையம்

## பொது

இந்த நிலையம் தற்போது ஓர் இடைமாற்று நிலையம் என்று அழைக்கப்பட்டாலும், 28 நவம்பர் 2011 வரை, செயல்பாட்டு அடிப்படையில் இரண்டு மஸ்ஜித் ஜமெயிக் நிலையங்கள் இருந்தன.  
ஒரு நிலையம், ஓர் உயத்தப்பட்ட மஸ்ஜித் ஜமெயிக் நிலையம் ஆகும். இந்த நிலையம் அம்பாங் வழித்தடம் மற்றும் செரி பெட்டாலிங் வழித்தடம்; ஆகிய இரு வழித்தடங்களுக்குச் சேவை செய்தது.
# மஸ்ஜித் ஜமெயிக் எல்ஆர்டி நிலையம்

## பொது

### பயணச் சீட்டு முகைமைகள்

மற்றும் ஒரு நிலத்தடி நிலையமான மஸ்ஜித் ஜமெயிக் நிலையம்; கிளானா ஜெயா வழித்தடத்திற்குச் சேவை செய்கிறது.  
ஒவ்வொன்றும் ஒருங்கிணைக்கப்படாத தனித்தனியான பயணச் சீட்டு முகைமைகளைக் கொண்டிருந்தன.  
ஒரு வழித்தடத்தில் இருந்து மற்றொரு வழித்தடத்திற்கு பயணிகள் மாற விரும்பினால், அவர்கள் ஒரு வழித்தட அமைப்பிலிருந்து வெளியேறி, மற்ற அமைப்பில் நுழைவதற்கு முன், ஒரு புதிய பயணச் சீட்டை வாங்க வேண்டிய நிலை இருந்தது.
# மஸ்ஜித் ஜமெயிக் எல்ஆர்டி நிலையம்

## பொது

### தனித்தனி கட்டிடங்கள்

2006-ஆம் ஆண்டுக்கு முன், கிள்ளான் ஆற்றின் மேல் பிளாசா வணிக வளாகம் கட்டப்பட்டது. அப்போது, அம்பாங் வழித்தடம் மற்றும் செரி பெட்டாலிங் வழித்தடங்களுக்கு என தனி ஒரு மஸ்ஜித் ஜமெயிக் நிலையம் இருந்தது.  
அதே போல கிளானா ஜெயா வழித்தடத்திற்கும் தனி ஒரு மஸ்ஜித் ஜமெயிக் நிலையம் இருந்தது. அந்த இரு நிலையங்களும் தனித்தனிக் கட்டிடங்களாக இயங்கின.
# மஸ்ஜித் ஜமெயிக் எல்ஆர்டி நிலையம்

## பொது

### துன் பேராக் சாலை

அந்தக் கட்டத்தில் இரண்டு நிலையங்களுக்கும் இடையில் குறைந்த அளவிலான பாதசாரி நடைபாதைகள் இருந்தன. இதன் விளைவாகப் பயணிகள் வெயில் மழைக்கு உட்பட வேண்டியிருந்தது.  
அத்துட்ன் ஒரு வழித்தடத்தில் இருந்து அடுத்த வழித்தடத்திற்கு மாற வேண்டும் என்றால் அதிலேயும் சிரமங்கள் இருந்தன. வாகன நெரிசல் நிறைந்த துன் பேராக் சாலையைச் சிரமப்பட்டுக் கடக்க வேண்டியிருந்தது.  
28 நவம்பர் 2011 அன்று, இரண்டு அமைப்புகளையும் பிரிக்கும் கட்டண வாயில்கள் அகற்றப்பட்டன. அந்த வகையில் இரு நிலையங்களாக இருந்த மஸ்ஜித் ஜமெயிக் நிலையம்; தனி ஒரு நிலையமாக மாற்றம் கண்டது.
# மஸ்ஜித் ஜமெயிக் எல்ஆர்டி நிலையம்

## செரி பெட்டாலிங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சோவ் லின் நிலையத்திற்கு இரண்டு தடங்களைக் கொண்டிருந்தது.  
இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  
கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை அரசாங்கம் முன்மொழிந்தது. டிசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.
# ஆண்டிமனி ஐந்தாக்சைடு

| Sb ஒருங்கிணைவு | விளிம்பு பகிர்வு | மூலை பகிர்வு | } |
| --- | --- | --- | --- |
# ஆண்டிமனி ஐந்தாக்சைடு

## தயாரிப்பு

ஆண்டிமனி பெண்டாகுளோரைடை நீராற்பகுப்பு செய்வதன் மூலம் நீரேற்றப்பட்ட ஆக்சைடு தயாரிக்கப்படுகிறது. அல்லது பொட்டாசியம் அறு ஐதராக்சோ ஆண்டிமோனேட்டு(V) சேர்மத்தை அமிலமயமாக்கல் மூலம் இது தயாரிக்கப்படுகிறது. நைட்ரிக் அமிலத்துடன் ஆண்டிமனி மூவாக்சைடை ஆக்சிசனேற்றம் செய்வதன் மூலமும் இது தயாரிக்கப்படுகிறது.
# ஆண்டிமனி ஐந்தாக்சைடு

## பயன்கள்

ஆண்டிமனி பெண்டாக்சைடு, ஏபிசு எனப்படும் அக்ரைலோநைட்ரைல் பியூட்டாடையீன் சுடைரீன் பலபடி மற்றும் பிற நெகிழிகளில் தீத்தடுப்பானாகவும், தைட்டானியம் டை ஆக்சைடு தயாரிப்பில் திரளாக்கும் பொருளாகவும் பயன்படுத்தப்படுகிறது. சில சமயங்களில் கண்ணாடி, சாயம் மற்றும் பசைகள் தயாரிப்பிலும் இது பயன்படுத்தப்படுகிறது.  
Na<sup>+</sup> உள்ளிட்ட அமிலக் கரைசலில் உள்ள பல நேர்மின் அயனிகளுக்கு அயனிப் பரிமாற்ற பிசினாகவும் (குறிப்பாக அவற்றின் தேர்ந்தெடுக்கப்பட்ட தக்கவைப்புகளுக்கு) பலபடியாக்கலுக்கும் ஆக்சிசனேற்ற வினையூக்கியாகவும் ஆண்டிமனி ஐந்தாக்சைடு பயன்படுத்தப்படுகிறது.
# ஆண்டிமனி ஐந்தாக்சைடு

## பண்புகள்

நீரேற்றப்பட்ட ஆக்சைடு நைட்ரிக் அமிலத்தில் கரையாது. ஆனால் செறிவூட்டப்பட்ட பொட்டாசம் ஐதராக்சைடு கரைசலில் கரைந்து பொட்டாசியம் அறு ஐதராக்சோ ஆண்டிமோனேட்டு(V) அல்லது KSb(OH)<sub>6</sub> சேர்மத்தைக் கொடுக்கிறது.
# ஆண்டிமனி ஐந்தாக்சைடு

## வினைகள்

700 °செல்சியசு (1,290 °பாரங்கீட்டு) வெப்பநிலைக்கு சூடாக்கப்படும் போது, மஞ்சள் நீரேற்றப்பட்ட பெண்டாக்சைடு சேர்மமானது Sb<sub>6</sub>O<sub>13</sub> என்ற வாய்ப்பாடு கொண்ட நீரற்ற வெள்ளை நிறத் திண்மப் பொருளாக மாறுகிறது. ஆண்டிமனி(III) மற்றும் ஆண்டிமனி(V) இரண்டு ஆக்சிசனேற்ற நிலைகளும் இங்கு உள்ளன. 900 °செல்சியசு (1,650 °F) வெப்பநிலைக்கு சூடாக்கும்போது α மற்றும் β வடிவங்களில் Sb<sub>2</sub>O<sub>4</sub> என்ற வாய்ப்பாடு கொண்ட வெள்ளை நிற கரையாத தூளை உருவாக்குகிறது. β வடிவம் எண்முக இடைவெளிகளிலும் பிரமிடு SbIIIO<sub>4</sub> அலகுகளிலும் ஆண்டிமனி(V) அயனியைக் கொண்டுள்ளது. இந்த சேர்மங்களில், ஆண்டிமனி(V) அணு ஆறு ஐதராக்சி குழுக்களுடன் எண்முகமாக ஒருங்கிணைக்கப்படுகிறது.  
ஐதரசன் அல்லது பொட்டாசியம் சயனைடுடன் சேர்த்து சூடாக்குவதன் மூலம் ஆண்டிமனி பெண்டாக்சைடை ஆண்டிமனி உலோகமாகக் குறைக்க முடியும்.
# பயங்கரவாத எதிர்ப்புப் படை (மேற்கு வங்காளம்)

**தீவிரவாத எதிர்ப்புப் படை** (*Counter Insurgency Force* (*CIF West Bengal*), இந்தியாவின் மேற்கு வங்காள காவல்துறையின் பயங்கரவாத எதிர்ப்புப் படை ஆகும். இதன் தலைமையிடம் தெற்கு கொல்கத்தாவில் உள்ள *கரியா* பகுதியில் உள்ளது. இப்பிரிவு 2010ஆம் ஆண்டில், காவல்துறையில் சிறப்பாக செயல்படும் காவலர்கள் மற்றும் காவல் அதிகாரிகளை தேர்வு செய்து நிறுவப்பட்டது. இப்படையில் 1,000 பேர் உள்ளனர். துர்காபூர் மற்றும் சல்போனியில் இப்படையினர்க்கு சிறப்பு பயிற்சி வழங்கப்படுகிறது. இப்படைப்பிரிவுக்கு கூடுதல் காவல்துறை தலைமை இயக்குநர் தலைமை வகிப்பார். இப்படை நக்சலைட்டு-மவோயிஸ்ட் கிளர்ச்சிகளை ஒடுக்க செயல்படுகிறது.
# பயங்கரவாத எதிர்ப்புப் படை (மேற்கு வங்காளம்)

## இதனையும் காண்க

- நக்சலைட்டு-மவோயிஸ்ட் கிளர்ச்சி
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (தமிழ்நாடு)
- போர்ஸ் ஒன் (மகாராட்டிரம்)
# தீரஜ் பொம்மதேவரா

**தீரஜ் பொம்மதேவரா** (*Dhiraj Bommadevara*, பிறப்பு 4 செப்டம்பர் 2001) என்பவர் ஒரு இந்தியர் வில்வித்தை வீரர் ஆவார். இவர் 2024 பாரிஸ் ஒலிம்பிக்கில் நான்காவது இடத்தைப் பிடித்தார். தீரஜ் உலகக் கோப்பை போட்டிகளில் தங்கம், வெள்ளி, வெண்கலம் என பல பதக்கங்களை வென்றவர். ஆசிய விளையாட்டுப் போட்டிகளில் வெள்ளிப் பதக்கமும், உலக இளையோர் வாகையர் போட்டியில் தங்கப் பதக்கமும் வென்றார்.
# தீரஜ் பொம்மதேவரா

## தனிப்பட்ட வாழ்க்கை

ஆந்திராவின், விசயவாடாவைச் சேர்ந்தவர் தீரஜ். இவரது தந்தை பொம்மதேவர சரவண் குமார் இந்திய வில்வித்தை சங்கத்தின் தொழில்நுட்ப அதிகாரியாக இருந்தார். விஜயவாடாவில் உள்ள எஸ்ஆர்ஆர் மற்றும் சிவிஆர் அரசு பட்டயக் கல்லூரியில் பட்டப்படிப்பு பயின்றார். 2006ஆம் ஆண்டு விஜயவாடாவில் உள்ள வோல்கா வில்வித்தை அகாதமியில் வில்வித்தையை பயிறிசி பெறத் தொடங்கினார். புனேவில் உள்ள இராணுவ விளையாட்டு கல்வி நிறுவனத்தில் நான்கு ஆண்டுகள் பயிற்சி பெற்று, 2021ல் ஹவால்தார் பதவிபெற்று இராணுவத்தில் இணைந்தார். இவர் அட்டானு தாசு, துஷார் ஷெல்கேவுடன் இணைந்து இந்திய ஆடவர் வில்வித்தை அணியில் பங்கேற்று 2022 ஆசிய விளையாட்டு போட்டியில் வெள்ளிப் பதக்கம் வென்றார். அவர்கள் கொரியா குடியரசிடம் இறுதிப் போட்டியில் தோற்றனர்.  
2021 ஆம் ஆண்டில், குவாத்தமாலாவின், குவாத்தமாலா நகர் மற்றும் பிரான்சின் பாரிரிசில் நடந்த உலகக் கோப்பைகளில் ஆண்கள் தனிநபர் போட்டியில் கலந்துகொண்டு வெண்கலப் பதக்கம் வென்றார்.  
முன்னதாக 2022 ஜனவரியில், ஐதராபாத்தில் நடந்த தரவரிசைப் போட்டியில் அவர் தோற்கடித்தார் தோக்கியோ ஒலிம்பியன் தருண்தீப் இராயை தோற்கடித்தார்.  
பின்னர் 2023 இல், ஜெர்மனியின் பெர்லினில் நடந்த உலக வாகையர் போட்டிகளில் ஆடவர் அணியிலும், கலப்பு குழு நிகழ்வைத் தவிர தனிப்பட்ட போட்டிகளிலும் இந்தியாவின் சார்பில் விளையாடினார். அதே ஆண்டில், துருக்கியின் ஆந்தாலியாவில் நடந்த உலகக் கோப்பையில் ஆண்கள் அணி மற்றும் ஆடவர் தனிநபர் போட்டிகளிலும், பாரிஸ், பிரான்ஸ், சீனாவின் சாங்காய் ஆகிய இடங்களில் நடந்த உலகக் கோப்பைகளில் ஆண்கள் தனிநபர் மற்றும் கலப்பு அணிப் போட்டிகளிலும் கலந்துகொண்டார். 2023 இல் நடந்த அடுத்த நிகழ்வில், கொலம்பியாவின் மெதெயில் நடந்த உலகக் கோப்பை ஸ்டேஜ் 3 இல் ஆண்கள் அணி மற்றும் ஆண்கள் தனிநபர் போட்டிகளில் கலந்துகொண்டு இரண்டு வெண்கலப் பதக்கங்களை வென்றார். 2023 செப்டம்பரில், ஹெர்மோசிலோவில் நடந்த உலகக் கோப்பை போட்டியில் கலந்துகொண்டார்.
# தீரஜ் பொம்மதேவரா

## தனிப்பட்ட வாழ்க்கை

### 2024 கோடைக்கால ஒலிம்பிக்

2024 கோடை ஒலிம்பிக் போட்டியில் திராஜ் முதன்முதலில் ஒலிம்பிக் போட்டியில் கலந்துகொண்டார். தரவரிசைச் சுற்றில், திராஜ் 4வது இடத்தைப் பிடித்தார் (681 மதிப்பெண்களுடன்), இது ஒலிம்பிக் விளையாட்டுப் போட்டிகளில் இந்திய வில் வீரர் அடைந்த சிறந்த தரவரிசைகளில் ஒன்றாகும். இருப்பினும், ஆண்களுக்கான தனிநபர் 1/16 எலிமினேஷன் சுற்றில் இவர் 5-6(5+) என்ற கணக்கில் கனடாவின் எரிக் பீட்டர்ஸிடம் தோற்றார். இதனையடுத்து ஆண்கள் அணியில் பிரவின் ஜாதவ் மற்றும் தருண்தீப் இராய் ஆகியோருடன் திராஜ் காலிறுதிக்கு முன்னேறினார். எனினும் அந்த அணி 2-6 என்ற கோல் கணக்கில் துருக்கி துருக்கி அணியிடம் தோல்வியடைந்தது. கலப்பு அணி வில்வித்தையில் வெண்கலப் பதக்கப் போட்டியில் இந்தியாவின் சார்பில் முதன் முதலில் ஒலிம்பிக் பதக்கப் போட்டியில் பங்கேற்றதன் மூலம் அங்கிதா பகத்துடன் புதிய வரலாற்றை தீராஜ் படைத்தார். ஆனால் அமெரிக்க அணியிடம் 2-6 என்ற கணக்கில் தோற்றார் .
# டிசிப்ரோசியம்(III) சல்பைடு

**டிசிப்ரோசியம்(III) சல்பைடு** (*Dysprosium(III) sulfide*) என்பது Dy<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். டிசிப்ரோசியமும் கந்தகமும் சேர்ந்து இந்த இருமச் சேர்மம் உருவாகும்.
# டிசிப்ரோசியம்(III) சல்பைடு

## தயாரிப்பு

மந்தவாயுச் சூழல் அல்லது வெற்றிடத்தில் தூய்மையான டிசிப்ரோசியம் மற்றும் கந்தகத்தை சேர்த்து சூடுபடுத்தினால் டிசிப்ரோசியம்(III) சல்பைடு உருவாகும்:
::2Dy + 3S -> Dy<sub>2</sub>S<sub>3</sub>  
ஐதரசன் சல்பைடு மற்றும் டிசிப்ரோசியம் ஆக்சைடு ஆகியவற்றைச் சேர்த்து வினைபுரியச் செய்தாலும் டிசிப்ரோசியம்(III) சல்பைடு உருவாகும்:
::Dy<sub>2</sub>O<sub>3</sub> + 3H<sub>2</sub>S -> Dy<sub>2</sub>S<sub>3</sub> + 3H<sub>2</sub>O
# டிசிப்ரோசியம்(III) சல்பைடு

## இயற்பியல் பண்புகள்

டிசிப்ரோசியம்(III) சல்பைடு மஞ்சள்-ஆரஞ்சு-பழுப்பு நிற படிகங்களை உருவாக்குகிறது: கனசதுர மற்றும் ஒற்றைச்சரிவச்சு அமைப்புகள் உருவாகின்றன.  
பழுப்பு-சிவப்பு, கருப்பு அல்லது பச்சை நிறத்தில் படிகங்களை உருவாக்குகிறது என்பதற்கான சான்றுகளும் உள்ளன.  
வறண்ட காற்றில் படிகங்கள் நிலைப்புத்தன்மை கொண்டுள்ளன. ஆனால் ஈரப்பதமான காற்றில் அவை மெதுவாக நீராற்பகுப்பு செய்யப்படுகின்றன. இந்த சேர்மம் நீர் மற்றும் அமிலங்களில் மிதமாக கரைகிறது.
# டிசிப்ரோசியம்(III) சல்பைடு

## வேதிப் பண்புகள்

டிசிப்ரோசியம்(III) சல்பைடு காற்றில் நன்றாகச் சூடுபடுத்தினால் ஆக்சிசனேற்றம் அடைகிறது:
::Dy<sub>2</sub>S<sub>3</sub> + 3O<sub>2</sub> → Dy<sub>2</sub>O<sub>2</sub>S + 2SO<sub>2</sub>
# பம்பை அணை

**பம்பா அணை** (*Pamba Dam*) என்பது இந்தியாவின் கேரளாவில் பத்தனம்திட்டா மாவட்டத்தில் உள்ள சீதத்தோடு ஊராட்சி ரன்னி வனப் பகுதியில் பம்பை ஆற்றின் மீது கட்டப்பட்ட ஓர் ஈர்ப்பு அணை ஆகும். இது 1967ஆம் ஆண்டில் சபரிகிரி நீர்மின் திட்டத்தின் ஒரு பகுதியாகக் கட்டப்பட்டது. சபரிகிரி நீர்மின் திட்டம் கேரளாவின் இரண்டாவது பெரிய நீர்மின் திட்டமாகும். பம்பை அணையின் நீர்த்தேக்கம் அருகிலுள்ள காக்கி அணையுடன் 3.21 கி. மீ. (1.99 மைல்) நீளமுள்ள நிலத்தடி சுரங்கப்பாதை மூலம் இணைக்கப்பட்டுள்ளது. இந்த அணை 281 மீ (922 ) நீளமும், 57.2 மீ (188 ) உயரமும் கொண்டது. இந்த அணை கடல் மட்டத்திலிருந்து 981.45 மீ உயரத்தில் பெரியார் தேசியப் பூங்கா ஒட்டிய வனப்பகுதியில் அமைந்துள்ளது. பம்பை மற்றும் காக்கி அணைகளில் சேமிக்கப்படும் நீர் குழாய்கள் மூலம் சபரிகிரி மின் நிலையத்திற்குக் கொண்டு செல்லப்படுகிறது. இந்த அணை 1967 முதல் செயல்பட்டு வருகிறது.
# பம்பை அணை

## வரலாறு

காக்கி அணை நீர்த்தேக்கத்தினைப் பம்பை ஆற்று நீர்த்தேக்கம் இரண்டினையும் ஒரு சுரங்கப்பாதை மூலம் இணைத்து, நீர்த்தேக்கத்தை உருவாக்குவதன் மூலம் நீர்த்தேக்கத்தினை உருவாக்குவதே இத்திட்டத் திட்டமாக இருந்தது. ஆரம்பப் பணிகளும் முன்னெடுப்பும் 1958இல் மேற்கொள்ளப்பட்டு, 1960இல் பணிகள் தொடங்கப்பட்டன. 1961இல் கட்டுமானப் பணிகள் தொடங்கப்பட்டன. 1960ஆம் ஆண்டு கால அட்டவணையின்படி அணை 1964ஆம் ஆண்டு கட்டி முடிக்கத் திட்டமிடப்பட்டது. ஆனால் பணிகள் 1967இல் முழுமையாக முடிவடைந்தது. பம்பை அணையின் கட்டுமானத்தில் உள்நாட்டு மற்றும் இறக்குமதி செய்யப்பட்ட கருவிகள் பயன்படுத்தப்பட்டன. அருகிலுள்ள பகுதிகளில் இயற்கை மணல் கிடைக்கவில்லை. எனவே, மின் நிலையத்தைத் தவிரப் பிற பயன்பாட்டிற்கு, கற்களை நொறுக்கிப் பெறப்பட்ட மணல் பயன்படுத்தப்பட்டது.  
அணைக்கு சீமைக்காரை தமிழ்நாட்டில் உள்ள துளுக்கப்பட்டியிலிருந்து பெறப்பட்டது.
# பம்பை அணை

## அணை அம்சங்கள்

- அணையின் வகை: கொத்து-ஈர்ப்பு
- வகைப்பாடு: உயரமான அணை
- அதிகபட்ச நீர் மட்டம்: 986.33 மீட்டர்கள்
- முழு நீர்த்தேக்க நிலை: 986.33 மீட்டர்கள்
- ஆழமான அடித்தளத்திலிருந்து உயரம்: 57.00 மீட்டர்கள்
- நீளம்: 281.48 மீட்டர்கள்
- நீர்க்கசிவுப் பாதை: 6, வட்டப் பாதை, ஒவ்வொன்றும் 7 x 4.8 மீட்டர் அளவு
- உயர மட்டம்: 981.46 மீட்டர்கள்
- அணை நீர் வெளியேற்றம்: எண் 1, வெற்று உந்து அடைப்பிதழ், 1.8 மீட்டர் விட்டம்
- திட்டத்தின் பெயர்: சபரிகிரி நீர்மின் உற்பத்தி
- திட்டத்தின் நோக்கம்: நீர்மின் உற்பத்தி
- நிறைவுற்ற ஆண்டு: 1967
# பம்பை அணை

## நீர்த்தேக்கம்

இந்த நீர்த்தேக்கம் பம்பை ஆற்றின் குறுக்கே கட்டப்பட்ட பாம்பை அணையால் உருவாகிறது. இந்த நீர்த்தேக்கத்திலிருந்து தண்ணீர் காக்கி நீர்த்தேக்கம் வரை நிலத்தடி 3.21 கி.மீ. சுரங்கப்பாதை வழியாகப் பாய்கிறது. நீர்ப் பரப்பு பகுதி/நீர்ப்பிடிப்புப் பகுதி 90.88 சதுர கி.மீ. ஆகும். சராசரி மழைப்பொழிவு 4572 மில்லி மீட்டர். முழு நீர்த்தேக்க நிலை 3236 அடி.
# பம்பை அணை

## சபரிகிரி நீர்மின் திட்டம்

சபரிகிரி நீர்மின் திட்டம் கேரளாவின் இரண்டாவது பெரிய நீர்மின் திட்டமாகும். இது இந்தோ அமெரிக்கக் கூட்டுத் திட்டமாகும். 1966ஆம் ஆண்டில் 300 மெகாவாட் திறனுடன் தொடங்கப்பட்டது. 2005 முதல் 2009 வரை, திறன் 340 மெகாவாட்டாக அதிகரிக்கப்பட்டது. இந்த மின் நிலையம் 1966-67ஆம் ஆண்டில் ஆறு மின்னாக்கிகளுடன் செங்குத்து தண்டு பெல்டன் விசையாழியைப் பிரதான இயக்கியாகக் கொண்டு தொடங்கப்பட்டது. மின் உற்பத்திக்குப் பிறகு, மின் நிலையத்திலிருந்து வெளியேறும் நீர் மூழியார் நீர்த்தேக்கத்திற்கு வெளியேற்றப்படுகிறது பத்தனம்திட்டா மாவட்டத்தில் உள்ள பம்பா நீர்ப்பாசனத் திட்டம் சபரிகிரி நீர்மின் திட்டத்தின் கடைமடை நீரை நீர்ப்பாசன நோக்கங்களுக்காகப் பயன்படுத்துவதை நோக்கமாகக் கொண்டுள்ளது.
# பம்பை அணை

## சுற்றுலா

இது பம்பை ஆற்றைச் சுற்றியுள்ள சுற்றுலாத் தலங்களில் ஒன்றாகும். படகுச் சவாரி மற்றும் சபரிமலை போன்ற சில சுற்றுச்சூழல் சுற்றுலா இடங்கள் இப்பகுதியில் உள்ளன.
# சுதா வர்க்கீசு

**சகோதரி சுதா** என்றும் அழைக்கப்படும் **சுதா வர்கீசு** (*Sudha Varghese*) இந்தியாவைச் சேர்ந்த ஓர் முன்னாள் மத சகோதரியும் மற்றும் சமூக சேவகரும் ஆவார். இவர் பீகார் மற்றும் உத்தரபிரதேசத்தின் தலித்த்துகளுக்காக தன்னை அர்ப்பணித்தவர். தற்போது இவர் பட்னா மாவட்டத்திலுள்ள *ஜம்சவுத்* என்ற கிராமத்தில் வசித்து வருகிறார். இவர் சில நேரங்களில் *தீதி* (மூத்த சகோதரி) என்றும் அழைக்கப்படுகிறாள்.  
பீகாரில் உள்ள தலித் பெண்கள் மற்றும் பெண்களுக்கு கல்வி, எழுத்தறிவு, தொழில் பயிற்சி, சுகாதாரம், வாதிடுதல் மற்றும் வாழ்க்கைத் திறன்களை வழங்கும் லாப நோக்கற்ற அமைப்பான நாரி குஞ்சன் ("பெண்களின் குரல்" ) அமைப்பின் தலைமை நிர்வாக அதிகாரியாக இருக்கிறார். நாரி குஞ்சன் 50 வசதிகளைக் கொண்டுள்ளது. இதில் மொத்தம் 1500 பெண்கள் சேர்க்கப்படுகிறார்கள்.  
சுதா வர்கீசு, தீண்டாமைக் கருத்துக்கு எதிராகப் போராடியவரும் மற்றும் இந்திய அரசியலமைப்புச் சட்டத்தை உருவாக்கியவர்களில் ஒருவருமான அம்பேத்கர் 1965 ஆம் ஆண்டில், நோட்ரே டேம் டி நாமூரின் சகோதரிகளுடன் ஏழைகளுக்காக பணியாற்ற பீகாருக்குச் சென்றார். அங்கு சில ஆண்டுகள் பயிற்சி பெற்ற இவர், ஆங்கிலம் மற்றும் இந்தி மொழிகளைக் கற்றுக்கொண்டார். துறவற மடம் நடத்திய ஒரு பள்ளியி பணியாற்றினார். பின்னர் அதிலிருந்து வெளியேறினார். பிகாரின் முசாகர் இன மக்களுக்கு கல்வி கற்பிப்பதற்காக 1986 ஆம் ஆண்டில் அவர்கள் வசிக்கும் பகுதியில் ஒரு செங்கல் குடிசைக்கு குடியேறினார். சுதா வர்கீசு 21 ஆண்டுகள் அப்பகுதியிலேயே வசித்து வந்தார். 2012 தில்லி கும்பல்-வல்லுறவு வழக்கில் பாதிக்கப்பட்டவருக்கு ஆதரவாக ஒரு ஆர்ப்பாட்டத்திலும் இவர் இருந்தார்.  
தனது வீட்டில், இவர் இளம்வயது சிறுமிகளின் குழுவைக் கூட்டி அவர்களுக்கு வாசிப்பு, எழுத்து, தையல் மற்றும் பூத்தையல் ஆகியவற்றைக் கற்பித்தார்.
- 2023 ஆம் ஆண்டில், காந்திய விழுமியங்களை நிலைநிறுத்தும் சமூக சேவையை வழங்கியதற்காக தேர்வு செய்யப்பட்ட இவருக்கு ஜம்னாலால் பஜாஜ் விருது வழங்கப்பட்டது. .
# அபய் மற்றும் ராணி பாங்

**அபய் பாங்** மற்றும் **ராணி பாங்** (*Abhay and Rani Bang*) ஆகிய இருவரும் இந்தியாவிலுன் மகாராட்டிராவிலுள்ள கட்சிரோலி மாவட்டத்தில் பணிபுரியும் ஆர்வலர்கள் மற்றும் சமூக சுகாதார ஆய்வாளர்கள் ஆவர். 2018இல் இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது, 2018
# அபய் மற்றும் ராணி பாங்

## பணிகள்

உலக சுகாதார அமைப்பு மற்றும் ஐக்கிய நாடுகளின் சிறுவர் நிதியம் ஆகியவற்றால் அங்கீகரிக்கப்பட்டு, இந்தியா முழுவதும் மற்றும் ஆப்பிரிக்காவின் சில பகுதிகளில் செயல்படுத்தப்படும் குழந்தை இறப்பு வீதங்களை கணிசமாகக் குறைத்த ஒரு திட்டத்தை இவர்கள் ஒன்றாகக் கண்காணித்தனர். அபய் மற்றும் ராணி ஆகிய இருவரும் கிராமப்புற சுகாதார சேவை மற்றும் ஆராய்ச்சியில் ஈடுபட்டுள்ள சமூக ஆரோக்கியத்திற்கான கல்வி, செயல் மற்றும் ஆராய்ச்சிக்கான இலாப நோக்கற்ற சங்கத்தை நிறுவினர்.  
இவர்கள் மகாராட்டிரா பூசண் விருதை வென்றுள்ளனர். மேலும் இலக்னோவில் உள்ள சஞ்சய் காந்தி முதுகலை மருத்துவ அறிவியல் நிறுவனத்தில் இருந்து கௌரவ டாக்டர் பட்டம் பெற்றுள்ளனர். மும்பையில் உள்ள எஸ். என். டி. டி மகளிர் பல்கலைக்கழகமும் ராணி பேங்கிற்கு கௌரவ விருது வழங்கியுள்ளது. உலகின் அதிக தாக்கத்தை ஏற்படுத்தும் கல்வி மற்றும் மருத்துவ இதழ்களில் ஒன்றான *தி லான்செட்* இவர்களை "கிராமப்புற இந்தியாவில் சுகாதாரப் பாதுகாப்பின் முன்னோடிகள்" என்று விவரித்தது. ஜான்ஸ் ஹாப்கின்ஸ் புளூம்பெர்க் பொது சுகாதாரப் பள்ளியின் சர்வதேச சுகாதாரத் துறையின் புகழ்பெற்ற முன்னாள் மாணவர் விருதை இவர்கள் பெற்றுள்ளனர். இவர்களின் தொழில் வாழ்க்கையின் போது, சமூக அடிப்படையிலான ஆரம்ப சுகாதாரப் பராமரிப்பில் ஒரு மறுமலர்ச்சியை வளர்க்க உதவியுள்ளனர். 2016 ஆம் ஆண்டில், ஜான்ஸ் ஹாப்கின்ஸ் பல்கலைக்கழகம் இவர்களுக்கு புகழ்பெற்ற முன்னாள் மாணவர் விருதை வழங்கியது.
# அபய் மற்றும் ராணி பாங்

## குழந்தை இறப்பு விகிதத்தில் குறைப்பு

மே 2017 இல், மகாராட்டிரா மாநிலத்தில் குழந்தை இறப்பு மற்றும் ஊட்டச்சத்து குறைபாட்டை எவ்வாறு குறைப்பது என்பது குறித்த பரிந்துரைகளை வழங்க பம்பாய் உயர் நீதிமன்றம் அபய் பாங்கை அழைத்தது. இவர் அளித்த பரிந்துரைகளை உயர் நீதிமன்றம் ஏற்றுக்கொண்டு, மாநில அரசுக்கு அதன் கொள்கை முடிவுகளில் பரிந்துரைகளை இணைத்து தகுந்த நடவடிக்கைகளை எடுக்குமாறு உத்தரவிட்டது.
# வோல்போர்தைட்டு

**வோல்போர்தைட்டு** (*Volborthite*) என்பது Cu<sub>3</sub>V<sub>2</sub>O<sub>7</sub>(OH)<sub>2</sub>·2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தில் தாமிரமும் வனேடியமும் கலந்துள்ளன. முதலில் 1838 ஆம் ஆண்டில் உருசியாவின் யூரல் மலைத்தொடரில் இக்கனிமம் கண்டுபிடிக்கப்பட்டது. முதலில் கினாபைட்டு என்று என்று பெயரிடப்பட்டது. ஆனால் பின்னர் உருசிய தொல்லுயிரியல் ஆராய்ச்சியாளர் அலெக்சாண்டர் வான் வோல்போர்த் (1800-1876) நினைவாக வோல்போர்தைட்டு என மாற்றப்பட்டது.  
தாங்கெய்ட்டு கனிமம் இதனுடன் நெருங்கிய தொடர்பு கொண்ட கனிமமாக உள்ளது. கால்சியோவோல்போர்தைட்டு (CaCuVO<sub>4</sub>(OH)) என்ற பெயராலும் தாங்கெய்ட்டு கனிமம் அறியப்படுகிறது.  
பன்னாட்டு கனிமவியல் சங்கம் வோல்போர்தைட்டு கனிமத்தை Vbo என்ற குறியீட்டால் அடையாளப்படுத்தப்படுகிறது.
# வோல்போர்தைட்டு

## தோற்றம்

உருசியாவின் பேர்ம்சுகயா மாகாணத்தில் உள்ள நகரத்தின் சோஃப்ரோனோவ்சுகி சுரங்கத்தில் வோல்போர்தைட்டு கனிமம் முதன்முதலில் 1837 ஆம் ஆண்டில் கண்டுபிடிக்கப்பட்டது.  
வனேடியம் உலோகத்தைக் கொண்டுள்ள நீர்வெப்ப மாறுபாட்டு தாமிர தாதுக்களில் ஓர் அசாதாரண ஆக்சிஜனேற்ற கனிமமாக இது தோன்றுகிறது. புரோசாண்டைட்டு, மாலகைட்டு, அடகாமைட்டு, டேன்செயிட்டு, கிரிசோகோலா, பாரைட்டு மற்றும் இயிப்சம் ஆகிய கனிமங்களுடன் கலந்து காணப்படுகிறது.
# தைப்பக்

**தைப்பக்** (*Dybbuk*) என்பது யூத புராணங்களில் தோன்றும் இறந்த நபரின் ஆன்மாவாக நம்பப்படும் தீங்கிழைக்கும் ஆவியாகும். இது தனது இலக்கை அடைந்தவுடன், சில சமயங்களில் பேயோட்டுதல் மூலமாக அந்த உடலை விட்டு வெளியேறுவதாகக் கூறப்படுகிறது.
# தைப்பக்

## வரலாறு

தைபக்கைப் பற்றிய பல கதைகள் முதலில் 16 ஆம் நூற்றாண்டின் பல எழுத்துகளில் தோன்றுகிறது. இருப்பினும், யூத எழுத்தாளர் எஸ். அன்சுகி 1920 இல் வெளியிட்ட *தி தைப்பக்* என்ற நாடகம் இலக்கிய வட்டங்களில் இக்கருத்து பிரபலபமானது. இந்தக் கணக்குகள் மக்கள் மத்தியில் மரபுவழியை ஒரு தடுப்பு நடவடிக்கையாக ஆதரித்தன. 1937 ஆம் ஆண்டு வெளியான மைக்கேல் வாசின்ஸ்கியின் திரைப்படமான ‘தி தைப்பக் ’இத்திய மொழி நாடகத்தை அடிப்படையாகக் கொண்டது. மேலும் அது இத்திய திரைப்படத் தயாரிப்பின் உன்னதமான ஒன்றாகக் கருதப்படுகிறது.  
பாரம்பரியமாக, தைப்பக்குகள் ஆண் ஆவிகளாக இருந்தன. யூத மத குரு ஹையிம் விட்டலின் கூற்றுப்படி, பெண்களுக்கு மறு பிறவி இல்லாததால் அவர்கள் தைப்பக்குகளாக மாற முடியாது. சில சமயங்களில் இந்த ஆவிகள் பெண்களை அவர்களது திருமணத்திற்கு முன்பு பிடித்து வைத்திருப்பதாக கூறப்படுகிறது..பொதுவாக பாலியல் பாணியில் பெண்களின் யோனி வழியாக நுழைவதன் மூலம், இது ஆன்-ஸ்கையின் நாடகத்தில் காணப்படுகிறது.  
உளவியல் இலக்கியத்தில், தைப்பக் ஒரு வெறித்தனமான நோய் அறிகுறி என்று விவரிக்கப்பட்டுள்ளது.
# தைப்பக்

## இதனையும் காண்க

- கபலா
# கால்சியம் பெராக்சைடு

## கட்டமைப்பு

ஒரு திடப்பொருளாக, கால்சியம் பெராக்சைடு சிதைவுக்கு எதிராக ஒப்பீட்டளவில் நிலையானது. தண்ணீருடன் தொடர்பு கொள்ளும்போது நீராற்பகுப்பு அடைந்து ஆக்சிசனை வெளியிடுகிறது. அமிலத்துடன் சேர்த்து சூடுபடுத்தினால் ஐதரசன் பெராக்சைடை உருவாக்குகிறது.
# கால்சியம் பெராக்சைடு

## தயாரிப்பு

கால்சியம் பெராக்சைடு கால்சியம் உப்புகளுடன் ஐதரசன் பெராக்சைடைச் சேர்த்து வினைபுரியச் செய்வதன் மூலம் கால்சியம் பெராக்சைடு தயாரிக்கப்படுகிறது.  
::Ca(OH)<sub>2</sub> + H<sub>2</sub>O<sub>2</sub> → CaO<sub>2</sub> + 2 H<sub>2</sub>O  
கால்சியம் ஐதராக்சைடுடன் நீர்த்த ஐதரசன் பெராக்சைடைச் சேர்த்து வினைபுரியச் செய்தால் கால்சியம் பெராக்சைடின் எண்ணீரேற்று வீழ்படிவாகிறது. சூடுபடுத்தினால் இது நீர்நீக்கத்திற்கு உட்படுகிறது.
# கால்சியம் பெராக்சைடு

## பயன்கள்

விலைமதிப்பற்ற உலோகங்களை அவற்றின் தாதுக்களிலிருந்து பிரித்தெடுப்பதை மேம்படுத்த இது முக்கியமாக ஆக்சிசனேற்றியாகப் பயன்படுத்தப்படுகிறது. இதன் இரண்டாவது முக்கிய பயன்பாட்டில், இது ஐ எண் ஐ930 என்ற குறியீட்டுடன் உணவு சேர்க்கைப் பொருளாகப் பயன்படுத்தப்படுகிறது. மாவு வெளுக்கும் முகவராகவும் மேம்படுத்தும் முகவராகவும் கால்சியம் பெராக்சைடு பயன்படுத்தப்படுகிறது.  
விவசாயத்தில் நெல் விதைகளை விதைப்பதற்கு முன் விதை நேர்த்தி செய்ய கால்சியம் பெராக்சைடு பயன்படுத்தப்படுகிறது. மேலும், மீன் வளர்ப்பில் நீரை ஆக்சிசனேற்றம் செய்யவும் கிருமிநீக்கம் செய்யவும் பயன்படுத்தப்படுகிறது. சுற்றுச்சூழல் மறுசீரமைப்பு துறையில் இது மண் சிகிச்சையில் பயன்படுத்தப்படுகிறது. சுற்றுச்சூழல் மறுசீரமைப்பு திட்டங்களுக்கு மக்னீசியம் பெராக்சைடுக்கு ஒத்த முறையில் இது பயன்படுத்தப்படுகிறது. பெட்ரோலியத்தால் மாசுபடுத்தப்பட்ட மண் மற்றும் நிலத்தடி நீரை மேம்படுத்தப்பட்ட தளத்தில் உயிரியல் திருத்தம் மூலம் மீட்டெடுக்கவும் இது பயன்படுகிறது. சில பல் மருந்துகளின் உட்கூறாகவும் இது உள்ளது.
# பிளாசா ராக்யாட் எல்ஆர்டி நிலையம்

**பிளாசா ராக்யாட் எல்ஆர்டி நிலையம்** அல்லது **பிளாசா ராக்யாட் போக்குவரத்து நிலையம்** (ஆங்கிலம்: *Plaza Rakyat LRT Station*; மலாய்: *Stesen LRT Plaza Rakyat*; சீனம்: 人民广场站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களில் அமைந்துள்ள நிலத்தடி; மற்றும் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  
அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  
இலகுரக விரைவுப் போக்குவரத்து வழித்தடங்களை ஒருங்கிணைக்கும் நிலையங்களில் இந்த நிலையமும் ஒன்றாகும்.
# பிளாசா ராக்யாட் எல்ஆர்டி நிலையம்

## பொது

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பிளாசா ராக்யாட் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  
கோலாலம்பூர் மாநகர மையத்தில் உள்ள பிளாசா ராக்யாட் வணிகப் பேரங்காடியின் பெயரால் இந்த நிலையத்திற்கும் பெயரிடப்ப்ட்டது. பழைய சுல்தான் சாலை *(Sultan Street)* தொடருந்து நிலையத்திற்கு அருகில் இந்த நிலையம் அமைந்துள்ளது.  
அருகிலுள்ள புடு சென்ட்ரல் *(Pudu Sentral)* பேருந்து நிலையத்தையும், பிளாசா ராக்யாட் எல்ஆர்டி நிலையத்தையும் இணைக்க 150 மீட்டர் நீளமுள்ள பாதசாரி பாலமும் நடைபாதையும் அமைக்கப்பட்டன.
# பிளாசா ராக்யாட் எல்ஆர்டி நிலையம்

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  
இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.  
பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.
# வெண்வயிற்று சாரைப்பாம்பு

**வெண்வயிற்று சாரைப்பாம்பு** (*white-bellied rat snake*) அல்லது பழுப்பு எலி பாம்பு என்று அழைக்கப்படும் *தையாசு பசுகா* (*Ptyas fusca*) என்பது கொளுப்பிரிட் பாம்பு குடும்பத்தில் உள்ள ஒரு சிற்றினமாகும். இது இந்தோனேசியா, புரூணை, மலேசியா, தாய்லாந்து, சிங்கப்பூரில் உள்ளிட்ட நாடுகளில் காணப்படுகிறது.  
வெண்வயிறு சாரைப்பாம்பு காடுகளின் வாழ்விடங்களை விரும்புகிறது. இவை தவளை, பல்லி, மீன்களை வேட்டையாடுவதாக அறியப்படுகிறது. இது அமைதியாக இருப்பதாகவும், தொந்தரவு செய்யும் போது கழுத்தை நிமித்தி காண்பதாக அறியப்படுகிறது. இச்செயல் ஓர் அச்சுறுத்தும் செயலாகும்.  
முதிர்வடைந்த பாம்பின் மேற்பரப்பு பழுப்பு நிறத்திலிருந்து செங்கல்-சிவப்பு நிறத்திலிருக்கும். வயிற்றுப்புறச் செதில்கள் வெள்ளை முதல் வெளிர் மஞ்சள் நிறத்திலிருக்கும். பின்புற உடல் மற்றும் வால் இருபுறமும் அடர்த்தியான கருநிறக் கோடுகள் இப்பாம்பின் சிறப்பியல்பு அம்சமாகும். இளம் பாம்புகள் பெரும்பாலும் பச்சை நிறத்திலிருக்கும். இதன் கருமணி வட்டமாகவும் பெரியதாகவும் உள்ளது.
# மச்சனி சோமப்பா

**மச்சனி சோமப்பா** (*Machani Somappa***)** இந்திய நாட்டினைச் சேர்ந்த ஒரு தொழிலதிபர் ஆவார். கல்வியாளர், சமூக சேவகர் மற்றும் மச்சனி சோமப்பா குழும நிறுவனங்களின் நிறுவனர் என்றும் இவர் அறியப்படுகிறார்.  
சென்னை மாகாணத்தின் கர்னூல் மாவட்டத்தில் உள்ள யெம்மிகனூரில் 1904 ஆம் ஆண்டில் பிறந்தார். 1934 ஆம் ஆண்டு பஞ்சத்தின் போது தனது பகுதியில் பஞ்சத்தால் பாதிக்கப்பட்ட நெசவாளர்களுக்காக ஒரு நிவாரண மையத்தைத் திறந்து, நெசவாளர்களுக்கான கூட்டுறவு சங்கமான யெம்மிகனார் நெசவாளர் கூட்டுறவு சங்கத்தை (ஒய். டபிள்யூ. சி. எசு) 1938 ஆம் ஆண்டு நிறுவினார். இரண்டு ஆண்டுகளுக்குப் பிறகு, மசானி குழுமத்தை நிறுவினார். 1940 ஆம் ஆண்டு முதல் வணிகக் குழு உற்பத்தி, பொறியியல், போக்குவரத்து, விவசாயம், தகவல் தொழில்நுட்பம், எரிசக்தி, கிராமப்புற வணிக செயல்முறை மற்றும் சில்லறை வணிகத்தில் இவ்வமைப்பு செயல்பட்டது.  
1960 ஆம் ஆண்டில், புகழ்பெற்ற செர்மன் வசந்த உற்பத்தியாளர்களுக்கான அமைப்பினை சிடம்ப் + சூலேவுடன் கூட்டு முயற்சியாக இணைந்து *சோமப்பா* நிறுவினார். 1978 ஆம் ஆண்டில் கல்வித் துறையில் இவர் மச்சனி சோமப்பா ஆங்கில மொழிக்கல்வியில் உயர்நிலைப் பள்ளியை நிறுவினார். 1954 ஆம் ஆண்டில் இந்திய அரசு இவரை பத்மசிறீ விருது வழங்கி கௌரவித்தது. இவ்விருது இவர் செய்த பங்களிப்புகளுக்காக நான்காவது மிக உயர்ந்த இந்திய குடிமகன் விருதாகும். இந்த விருதைப் பெற்ற முதல் நபர்களில் ஒருவராக இவர் அறியப்படுகிறார்.
# வார்ப்புரு:இறப்பும் அகவையும்/doc

This template returns a person's date of death and age at that date. The year, month, and day of death are required, as is the birth year. The month and day of birth are optional.
# வார்ப்புரு:இறப்பும் அகவையும்/doc

### Syntax

#### To display the death date with age

:  
; Formats:
: <code>death date and age|yyyy|mm|dd|yyyy|mm|dd|df=yes}}</code>
: <code>death date and age|yyyy|mm|dd|yyyy|mm|dd|mf=yes}}</code>
# வார்ப்புரு:இறப்பும் அகவையும்/doc

### Syntax

#### Examples when all parameters are known

: <code></code> returns:&nbsp;
: <code></code> returns:&nbsp;
# வார்ப்புரு:இறப்பும் அகவையும்/doc

### Syntax

#### Examples when only death-related parameters are known

: <code></code> returns:&nbsp;
: <code></code> returns:&nbsp;  
When the exact birth date is unknown, the template will calculate the age at death and provide a range of two possible ages, if necessary.  
*The template will generate an error when required parameters are blank, or when parameters are invalid. Examples of invalid parameters include impossible human ages, months greater than 12 or less than 1, days greater than 31 or less than 1, and parameters in the wrong order.*
# வார்ப்புரு:இறப்பும் அகவையும்/doc

### "day first" (df) and "month first" options

The **df** (day first) parameter indicates the intended date format to display. It is switched on by setting it to "y" or "yes" e.g. **df=yes** or **df=y**.  
The default output of this template is the month before the day (American-based style). This default may not be appropriate in articles about people from parts of the world where the day precedes the month in a date (e.g. Europe). In such cases the parameter df should be set.  
It is possible to use similar parameter "mf" to stress the month-first format so that relying on the default does not lead an editor or bot to change the format to an unintended value; however, it is ignored by the template itself. (So, should both parameters be mistakenly used at once, df takes precedence.)  
Examples:
: <code></code> displays&nbsp; ""
: <code></code> displays&nbsp; ""
# வார்ப்புரு:இறப்பும் அகவையும்/doc

### Alternate template when specific birth date is unknown

When only the year of a person's death is known, or if it is desired not to state a person's full dates of birth and death (e.g. for privacy), use the template instead. See below for other templates that perform similar functions.
# வார்ப்புரு:இறப்பும் அகவையும்/doc

### FAQ

- Q: Why don't these templates add categories such as "Births in [Year]" to articles where they are used?
: A: Because they are sometimes used for dates in lists of people (e.g. members of sports teams).
# வார்ப்புரு:இறப்பும் அகவையும்/doc

### Background

The idea of using the template, as with etc., is to allow for the inclusion of hidden மீதரவு to be used, indexed or searched by software tools. However, as of October 2008 this template does not include any such metadata and never has since it was founded in December 2006. The apparent reason is that the hCard microformat, logically enough for an extension of "standard for electronic business cards", contains only "BDAY" field but nothing to do with a death. It is unclear when metadata standard for the dead will be developed and adopted. Until then, the template does nothing but format the input parameters.  
Because the hCard specification requires the use of the Gregorian calendar, the template should not be used for dates stated in the Julian calendar.